Abdulah Sidran
<s>Abdulah Sidran (2. oktobar 1944, Sarajevo) je bosanskohercegovački pjesnik, prozaik i filmski scenarist.</s>

<s>Biografija 
Uređivao je omladinske listove i časopise, predavačke tribine, itd.</s><s>Do aprila 1992., kad je počeo rat u BiH, bio zaposlen na TV Bosne i Hercegovine, kao ”vodeći dramaturg.” U književnosti se javio šezdesetih godina, pjesmama i prozom, u generaciji mladih književnika koju često nazivaju ”šezdesetosmaškom”.</s><s>Za svoje pjesničke knjige nagrađivan je književnim i društvenim priznanjima (Šestoaprilska nagrada grada Sarajeva, Godišnja nagrada Udruženja književnika BiH, Godišnja nagrada Izdavačkog preduzeća ”Svjetlost”, Zmajeva nagrada, itd.) U ratu objavljena, knjiga njegove poezije ”Sarajevski tabut”, nagrađena je izuzetnim priznanjem, ”Nagradom slobode”, PEN-centra Francuske.</s>

<s>Izbori iz njegove poezije, u prevodu na njemački, francuski, italijanski, objavljeni u Austriji, Francuskoj, Italiji (Insel bin ich, im Herzen der Welt, Cercueil de Sarajevo, La bara di Sarajevo).</s><s>Za italijansko, dvojezično, izdanje, dobio nagradu ”Premio letterario 1996 della Fondazione Laboratorio Mediterraneo”.</s>

<s>Scenarista je filmova ”Sjećaš li se Dolly Bell?”, ”Otac na službenom putu”, reditelja Emira Kusturice, ”Kuduz” Ademira Kenovića, itd.</s><s>Redovni je član Akademije nauka i umjetnosti BiH i majstorski kandidat u šahu.</s>

<s>Živi i radi u Sarajevu i u Goraždu.</s>

<s>Poezija</s>

<s>”Morija” (Sarajevo 2007, 2008.)
 ”Šahbaza” (Sarajevo, 1970)
 "Potukač" (Zagreb), 1973. 
 ”Kost i meso” (1976) 
 ”Sarajevska zbirka”, (Sarajevo, 1979) 
 "Pjesme"-Biblioteka izabrani stihovi (Sarajevo,1987.) 
 ”Bolest od duše” (Nikšić, 1988) 
 ”Sarajevski tabut” (Sarajevo, 1993) 
 ”Bivši drugari”
 ”Bosna”
 ”Da je u svemu tinjao barem...”
 ”Djevojčica iz Ulice Prkosa”
 ”Hoće li išta o meni znati”
 ”Mora”
 ”Planeta Sarajevo”
 ”Sarajevska molitva”
 ”Sarajevske priče”
 ”Zašto tone Venecija”</s>

<s>Nagrade</s>

<s>Šestoaprilska nagrada grada Sarajeva, 
 Godišnja nagrada Izdavačkog preduzeća „Svjetlost“, 
 1987. - Zmajeva nagrada;
 Nagrada Skender Kulenović 2002. (za dramski tekst „U Zvorniku ja sam ostavio svoje srce“)
 Priznanje „Bosanski stećak“ 2004.</s><s>Plaketa Kantona Sarajevo 2006.
 2011. - Nagrada Društva pisaca Bosne i Hercegovine.</s>

<s>Povezano 
 Mustafa Krilaš</s>

<s>Reference</s>

<s>Vanjske veze</s>

<s>Bosanskohercegovački pisci
Bosanskohercegovački scenaristi
Jugoslavenski pisci
Jugoslavenski scenaristi
Članovi ANUBiH
Dobitnici Šestoaprilske nagrade
Dobitnici Zmajeve nagrade
Dobitnici nagrade Društva pisaca Bosne i Hercegovine
Biografije, Sarajevo</s>

